PRINCÍP

PRINCÍP (v rokoch 20102016 Strana Rómskej únie na Slovensku, skratka: SRÚS; v rokoch 20162019 Šport do Košíc a na Východ, skratka ŠKV; v rokoch 20192021 MORÁLNY PRINCÍP SLOVENSKA, skratka MPS) bola slovenská politická strana pôsobiaca primárne na východnom Slovensku. Vznikla v roku 2010 ako etnická rómska strana a aktívne pôsobila do roku 2014. V roku 2016 došlo k transformácii strany, zmene vlastníctva a strana ako právnická osoba od 21. októbra 2016 do januára 2019 niesla názov Šport do Košíc a na Východ (skratka ŠKV), hoci MPS na ŠKV ani ŠKV na SRÚS ideovo nenadväzovala. Strana zanikla v decembri 2024 vstupom do likvidácie.

ŠKV fungoval ako regionálna politická strana. Za svoju programovú prioritu považovala podporu športu z verejného rozpočtu, čo pokladala za hlavný nástroj riešenia školskej, zdravotníckej, sociálnej politiky, politiky riešenia rómskej problematiky a politiky regionálneho rozvoju a cestovného ruchu. V otázkach zahraničnej politiky zastávala proeurópsku orientáciu.

 História 
 30. november 2010 – založenie strany SRÚS Františkom Tankom, Evou Farkašovou a Alexandrom Farkašom
 28. marec 2014 – založenie občianskeho združenia Vráťme deťom šport do Košíc
 14. jún 2014 - ustanovujúci snem strany Šport do Košíc a na Východ
 15. november 2014 – kandidatúra členov občianskeho združenia Vráťme deťom šport do Košíc v rámci platformy Šport do Košíc ako nezávislých kandidátov vo voľbách do orgánov samosprávy obcí v Košiciach
 18. október 2016 – zmena predsedu strany SRÚS z Františka Tanka na Igora Sidora
 21. október 2016 – zmena názvu strany z SRÚS na ŠKV
 10. január 2019 - zmena názvu strany z ŠKV na MPS

ŠKV svoj pôvod odvodzovala od telovýchovného občianskeho združenia Vráťme deťom šport do Košíc, založeného 28. marca 2014 v Košiciach-Barci. Z občianskeho združenia sa vyčlenila občianska platforma Šport do Košíc 2014, ktorej členovia sa ako nezávislí kandidáti zúčastnili volieb do orgánov samosprávnych krajov obcí v Košiciach 15. novembra 2014. 14. júna 2014 sa konal ustanovujúci snem politickej strany Šport do Košíc a na Východ.Poslanec Igor Sidor zakladá novú politickú stranu. Košický Korzár, 12. jún 2017.

Strana zanikla ako ŠKV z dôvodu nutnosti straty mandátu poslanca Košíc predsedu strany Igora Sidora, ako aj následného neúspechu v komunálnych voľbách v roku 2018. Sidora prichytili v roku 2017 šoférovať opitého. V januári 2019 stranu prevzal od Sidora Džemal Kodrazi, aby sa tak vyhol nutnosti zbierať 10 000 podpisov. Program strany sa má podľa neho odlišovať od ŠKV, ale nevylúčil, že v strane privíta aj bývalých členov ŠKV. Kodrazi plánuje postaviť kandidátku MPS do parlamentných volieb v roku 2020.

 Vedenie strany 
 SRÚS 
Predsedom strany bol počas celého obdobia jej existencie, od 30. novembra 2010 do 18. októbra 2014, František Tanko, ktorý je tiež predsedom občianskeho združenia Únia Rómov na Slovensku.Rómovia na Slovensku nemajú dôvod oslavovať, tvrdí Únia Rómov. SME. 7. apríl 2017.

 ŠKV 
Predsedom strany bol telovýchovný pedagóg a futbalový manažér Mgr. Igor Sidor, PhD., MBA. Podpredsedami strany boli moderátor Peter Strachan a pedagogička Mgr. Antónia Hrabská.Nová strana chce podporiť šport v Košiciach a na východnom Slovensku. Košický Korzár. 14. jún 2017.

 MPS 
Predsedom strany sa po transformácii na Morálny princíp Slovenska stal podnikateľ a kandidát na primátora Košíc, Džemal Kodrazi.

 PRINCÍP 
Po zmene názvu politickej strany na PRINCÍP zastáva funkciu predsedu naďalej Džemal Kodrazi.

Džemal Kodrazi v Decembri 2022  na sneme tejto politickej strany odstúpil z postu predsedu strany. Delegáti strany zvolili nové vedenie strany v zložení: predsedom strany sa stal  kontroverzný starosta obce Žehňa v okrese Prešov Atila Géňa. Generálnym manažérom a prvým podpredsedom strany sa stal Alfonz Kaliaš.

 Volebné výsledky 
 Voľby do orgánov samosprávnych krajov na Slovensku v roku 2017 – vo volebnom obvode č. 3 bol za poslanca zastupiteľstva Košického samosprávneho kraja zvolený kandidát ŠKV Ján SekáčDefinitívne výsledky hlasovania [online]. Bratislava : Štatistický úrad Slovenskej republiky, 2017-11-06 [cit. 2018-07-05].
 Voľby do orgánov samosprávy obcí na Slovensku v roku 2018 – v komunálnych voľbách získal ŠKV 1 poslanecký mandát v zastupiteľstva mesta Košice, čo bol pokles z deviatich miest v období 2014-2018 (ôsmich po Sidorovom vzdaní sa mandátu). Spolu získala strana 13 poslaneckých mandátov, všetky v Košickom kraji.

 Kritika a kontroverzie 
V súvislosti s vraždou investigatívneho reportéra Jána Kuciaka a jeho snúbenice Martiny Kušnírovej denník Korzár Košice upozornil na prepojenie bývalého vedenia politickej strany Šport do Košíc a na Východ na Antonina Vadalu, podnikateľa talianskeho pôvodu pôsobiaceho na východnom Slovensku podozrivého z napojenia na zločineckú skupinu ’Ndrangheta z Kalábrie v Taliansku, teda kalábrijskú vetvu mafie, čo dokladajú dokumenty talianskych justičných orgánov. Práve Vadalu a ďalších Talianov podozrivých z prepojenia na ’Ndranghetu sa týkal posledný pripravovaný článok Jána Kuciaka, čo priviedlo médiá k hypotéze, že páchateľom a/alebo objednávateľom vraždy bola ’Ndrangheta. Trestný čin dvojnásobnej vraždy je doposiaľ v štádiu vyšetrovania. Súčasné vedenie politickej strany PRINCÍP nemá žiadne prepojenie s osobou Antonina Vadalu.

 Referencie 

Kategória:Politické strany na Slovensku v likvidácii